b'\n_START_ARTICLE_\nSlick Airways\n_START_PARAGRAPH_\nSlick Airways var et fraktflyselskapm.fra USA\xc2\xa0som opererte \xc2\xa0rute- og charterfly mellom 1946 og 1966. Flyselskapet ble grunnlagt av Earl Slick, en flyver og mangemillion\xc3\xa6r fra Texas som sammen med sin bror hadde arvet 25 millioner dollar (rundt 324 millioner dollar i 2015 ) etter deres fars d\xc3\xb8d i 1930.\n_START_SECTION_\nHistorie\n_START_PARAGRAPH_\nFlyselskapet ble dannet i januar 1946 som flyfraktavdeling av Slick Corporation med hovedkontor i San Antonio. Slick\xc2\xa0Airways hadde opprinnelige en fl\xc3\xa5te av Curtiss P-46 Commando fly basert p\xc3\xa5 Lockheed Air Terminal (Burbank) og San Francisco internasjonale lufthavn. I 1949 startet de med fraktflyvninger til innenlandske destinasjoner og i 1951 var selskapet blitt det st\xc3\xb8rste fraktflyselskap i USA.\xc2\xa0Den\xc2\xa016. april samme \xc3\xa5r ble Slick Airways det f\xc3\xb8rste flyselskapet til \xc3\xa5 operere fraktvarianten av Douglas DC-6 (passasjer-varianten hadde blitt tatt i bruk av\xc2\xa0United Airlines fem dager tidligere)._NEWLINE_I 1954 planla Siick Airways \xc3\xa5 fusjonere med Flying Tiger Line p\xc3\xa5 grunn av den \xc3\xb8kende konkurransen fra passasjerselskapene. Fusjonen ble mislykket fordi de respektive aksjon\xc3\xa6r ikke ville godkjenne fusjonen. I 1958 ble selskapet tvunget til \xc3\xa5 suspendere alle sine ruter, men fortsatte \xc3\xa5 operere charterfly p\xc3\xa5 vegne av USAs\xc2\xa0V\xc3\xa6pnede Styrker, ogs\xc3\xa5 til europeiske destinasjoner. En fl\xc3\xa5te av nybygde Lockheed L-1049 Super Constellation ble tatt i bruk i 1959, og ble i utgangspunktet brukt til \xc3\xa5 fly milit\xc3\xa6r frakt fra Travis Air Force Base i n\xc3\xa6rheten av Sacramento til Japan. Denne operasjonen ble supplert med Canadair CL-44 fra 1962._NEWLINE_I oktober 1962 ble ruteflygingene gjenopptatt\xc2\xa0da Slick Airways fikk permanent tillatelse til \xc3\xa5 drive den transkontinentale Route 101, hovedruten\xc2\xa0som gikk fra enten fra San Francisco eller Burbank til Dallas, St. Louis, Chicago, Indianapolis\xc2\xa0og New York\xc2\xa0og ble operert med Lockheed Super Constellation. DC-6 ble brukt p\xc3\xa5 materutene. I tillegg drev Slick Airways de s\xc3\xa5kalte Quicktrans innenlandske ruter p\xc3\xa5 vegne av den amerikanske Marinen. I 1965 ble L-1049 trukket fra Route 101 og Canadair CL-44 ble satt inn._NEWLINE_Den 27. august 1965 ble ruteflyging igjen stanset p\xc3\xa5 grunn av den d\xc3\xa5rlige \xc3\xb8konomiske situasjonen i Slick Airways og milit\xc3\xa6re charterflyvninger ble avsluttet ved utgangen av \xc3\xa5ret. 1. juli 1966 opph\xc3\xb8rte Slick Airways all virksomhet og ble kj\xc3\xb8pt opp av Airlift\xc2\xa0International'